Държавен вестник, бр. 64, 2014 г., стр. 53

БРОЙ  64	
Д Ъ Р Ж А В Е Н  В Е С Т Н И К 	
СТР.  53  
Предложената програма за сътрудничество 
се основава на анализи на състоянието на 
общественото здравеопазване в региона и 
информация от националните здравни власти, 
като същевременно взема предвид глобални­
те приоритети на СЗО (както е посочено в 
решенията на Световната здравна асамблея 
и Регионалния комитет на СЗО за Европа), 
политическите насоки и приоритетите на 
страните, като отразява и стратегическата 
оценка на СЗО.
Постигането на целите на ДСС е отговор­
ност както на Секретариата на СЗО, така и 
на Правителството на страната-членка.
Резултатите са планираните продукти и 
услуги, за които организацията е отговорна. 
Категориите на програмния бюджет опре­
делят усвояването на тези подрезултати от 
страните-членки и представляват междинни 
цели, към които ще допринесе работата на 
Секретариата. Постигането на програмните 
бюджетни цели е съвместна отговорност на 
отделната страна-членка и на Секретариата 
на Регионалния офис. На най-високото ниво 
от веригата на резултатите крайните цели 
допринасят за цялостното въздействие на 
организацията, а именно устойчивите про­
мени в здравето на населението, към които 
Секретариатът и страните допринасят.
Документът е структуриран по следния 
начин:
1.	 ЧАСТ 1 обхваща въздействието върху
здравето, което се очаква да бъде по­
стигнато чрез договорената програма 
за сътрудничество през 2014 – 2015 г., 
което ще бъде във фокуса на съвмест­
ните усилия на Правителството и на 
Секретариата на СЗО.
	
Включени са резюмета на програмните
бюджетни категории, резултатите, про­
грамните бюджетни цели и резултати, 
както и начинът на осъществяването 
им. Предвиждат се два способа на осъ­
ществяване:
 – Междудържавен, насочен към об-
щите потребности на страните, като 
се използват подходи, обхващащи це­
лия регион. Очаква се все по-голяма 
част от работата да бъде осъществена 
по този начин. 
 – Специфичен за конкретната страна, 
за крайни резултати, които са строго 
специфични за потребностите и усло­
вията на отделните държави. Това ще 
продължи да бъде от значение, затова 
в редица случаи този способ ще бъде 
избраният начин на осъществяване.
2.	 ЧАСТ 2 включва раздели за бюджета
за ДСС, неговото финансиране и вза­
имните ангажименти от страна на Се­
кретариата на СЗО и Правителството.
УСЛОВИЯ ЗА СЪТРУДНИЧЕСТВОТО
Приоритетите (ЧАСТ 1) осигуряват рамка 
за сътрудничество за 2014 – 2015 г. Програмата 
за сътрудничество може да бъде ревизирана 
или изменяна по време на двугодишния период 
по взаимно съгласие, когато обстоятелствата 
налагат необходимостта от промяна.
Програмните бюджетни цели на двугодиш­
ния програмен бюджет и договорените резул­
тати за 2014 – 2015 г. могат да бъдат изменяни 
по взаимно съгласие в писмена форма от 
Регионалния офис на СЗО за Европа и отдел­
ната страна в резултат на например промени 
в здравната ситуация в страната, промени в 
капацитета на държавата за изпълнение на 
договорените дейности, специфични потреб­
ности, възникнали по време на двугодишния 
период, или поради промени в капацитета на 
Регионалния офис за осигуряване на догово­
рените резултати, или поради промени във 
финансирането. Всяка от страните може да 
инициира предложения за изменения.
След подписването на Двугодишното спо­
разумение за сътрудничество Министерството 
на здравеопазването ще определи/потвърди 
отговорните национални контрапартньори/
координатори за всеки от бюджетните про­
грамни резултати и ще определи контра­
партньор/координатор, който да осъществява 
регулярна връзка с всички национални кон­
трапартньори/координатори. Националният 
контрапартньор/координатор ще бъде отго­
ворен за цялостното изпълнение на ДСС от 
страна на Министерството, а Ръководителят 
на Офиса на СЗО в страната ще отговаря от 
името на СЗО. Работният план на ДСС, вклю­
чително планираните програмни бюджетни 
цели, резултати и графикът за прилагането 
им, ще бъдат съгласувани по съответния ред. 
Изпълнението ще започне в началото на дву­
годишния период 2014 –  2015 г. Регионалният 
офис ще осигури възможно най-високо ниво 
на техническа помощ за държавата, като съ­
действа чрез Офиса на СЗО в страната или 
чрез други форми на присъствие в страната. 
Цялостната координация и управлението 
на работния план на ДСС е отговорност на 
Ръководителя на Офиса на СЗО в страната. 
Разпределението на бюджета на СЗО за дву­
годишния период показва очакваните разходи 
за предоставяне на планираните подрезултати 
и резултати предимно на национално ниво. Въз 
основа на резултатите от диалога във връзка с 
финансирането то ще бъде получено както от 
корпоративните финансови средства на СЗО, 
така и от всякакви други ресурси, мобилизи­
рани чрез СЗО. Тези средства не следва да се 
използват за субсидиране или запълване на 
недостига от финансиране в здравния сектор, 
за добавки към заплати или за закупуване 
на консумативи. Закупуването на доставки 
и дарения в рамките на операции в отговор 
на кризи или като част от демонстрационни 
проекти ще продължат да се финансират чрез 
допълнителни механизми в съответствие с 
правилата и регламентите на СЗО.
Стойността на техническия и управленския 
персонал на СЗО, базиран в Регионалния офис 
и в Географски разпръснатите офиси (ГРО), 
както и приносът на Офиса на СЗО в страната